**ŠILALĖS RAJONO SAVIVALDYBĖS**

**TARYBA**

**RAJONO SAVIVALDYBĖS TARYBOS 26 POSĖDŽIO PROTOKOLAS**

2016 m. gruodžio 29 d. Nr. T2-26

Šilalė

Posėdis įvyko 2016-12-29, 11.00 val.

Posėdžio pirmininkas – Jonas Gudauskas.

Posėdžio sekretorė –Vaida Girskienė.

Į Šilalės rajono Savivaldybės tarybą išrinkti 25 nariai. Posėdyje dalyvavo 23 Tarybos nariai (sąrašas pridedamas).

Nedalyvavo: Genovaitė Damulienė, Stasys Navardauskas (dėl pateisinamų priežasčių).

Posėdyje dalyvavo: 27 kviestieji asmenys (sąrašas pridedamas).

Tarybos nariams vienbalsiai pritarus (už - 23), Savivaldybės tarybos 26 posėdis pradėtas.

Posėdžio pirmininkui Jonui Gudauskui pasiūlius, vienbalsiai (už- 23) išrinkti balsų skaičiuotojai: Loreta Kalnikaitė, Gintautas Macevičius, Algirdas Meiženis. Pirmininkas – Gintautas Macevičius.

Posėdžio pirmininkas Jonas Gudauskas priminė, kad Tarybos posėdyje bus balsuojama elektronine balsavimo sistema arba rankos pakėlimu.

Posėdžio pirmininkas Jonas Gudauskas sakė, kad darbotvarkė Tarybos nariams pateikta.

Posėdžio pirmininkas Jonas Gudauskas siūlė papildyti darbotvarkę vienu pateiktu klausimu ,,7. Dėl Šilalės rajono savivaldybės tarybos Kontrolės komiteto 2016 metų veiklos ataskaitos“. Pranešėjas Algirdas Meiženis.

Už papildomo klausimo įtraukimą į darbotvarkę pritarta vienbalsiai (už- 23).

Už visą darbotvarkę su vieno klausimo papildymu pritarta vienbalsiai (už- 23).

Posėdžio pirmininkas priminė Reglamentą.

Darbotvarkė:

1. Dėl Šilalės rajono savivaldybės tarybos Kontrolės komiteto 2017 metų veiklos programos tvirtinimo.

2. Dėl Šilalės rajono savivaldybės tarybos 2016 m. vasario 18 d. sprendimo Nr. T1-24 „Dėl Šilalės rajono savivaldybės 2016 metų biudžeto patvirtinimo“ pakeitimo.

3. Dėl Šilalės rajono savivaldybės tarybos 2015 m. gegužės 7 d. sprendimo Nr. T1-107 „Dėl Šilalės rajono savivaldybės etikos komisijos sudarymo“ pakeitimo.

4. Dėl leidimo rengti ir teikti paraišką „Šilalės autobusų parko atnaujinimas“.

5. Dėl savivaldybės būsto pardavimo*.*

6. Dėl sutikimo perimti Šilalės rajono savivaldybės nuosavybėn Valstybei nuosavybės teise priklausantį nekilnojamąjį turtą.

7. Dėl Šilalės rajono savivaldybės Kontrolės komiteto 2016 metų veiklos ataskaitos.

1. SVARSTYTA. Šilalės rajono savivaldybės tarybos Kontrolės komiteto 2017 metų veiklos programos tvirtinimas.

Pranešėjas Algirdas Meiženis pristatė sprendimo projektą ir prašė jam pritarti.

1. Meiženis teigė, kad metų eigoje Veiklos programa gali būti pildoma papildomomis veiklomis ir svarstomais klausimais.

Tarybos nariai diskutavo apie pateiktą Kontrolės komiteto 2017 metų veiklos programą.

T. Bartkus klausė dėl numatytos veiklos ,,Išklausyti informaciją pagal 2016 m. Šilalės rajono savivaldybės administracijos inicijuotus ir atliktus vidaus auditus“.

T. Bartkus domėjosi, ar Kontrolės komitete yra aptariama iš anksto apie planuojamus audito vykdymus.

A. Meiženis atsakė, kad audito vykdymą inicijuoja atsakingi Savivaldybės darbuotojai ir, reikalui esant, numatytos audito vykdymo veiklos gali būti įtraukiamos į Kontrolės komiteto veiklos programą.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma, pridedamas.

BALSAVO: UŽ – 22, PRIEŠ – 0, NEBALSAVO – 1.

2. SVARSTYTA. Šilalės rajono savivaldybės tarybos 2016 m. vasario 18 d. sprendimo Nr. T1-24 „Dėl Šilalės rajono savivaldybės 2016 metų biudžeto patvirtinimo“ pakeitimas.

Pranešėja Danguolė Vėlavičiutė pristatė sprendimo projektą su pakeitimais Kvėdarnos seniūnijai laidojimo pašalpoms papildomai skiriant 608 eurus, Palentinio seniūnijai vietoj numatytos -608 eurų sumos įrašant ,,-912“ eurų, Traksėdžio seniūnijai skirtas lėšas sumažinti ,,-304“ eurais, Kultūros centro darbo užmokesčiui skirtų išlaidų vietoj -3500 eurų įrašant ,,-6000“ eurų, skirtų prekių pirkimui, Viešajai bibliotekai vietoj darbo užmokesčiui skirtos sumos 1000 eurų įrašant ,,-744“, Šilalės suaugusiųjų mokyklai patikslinant mokinio krepšelį -578 eurais, t.y. sumažinant darbo užmokesčiui skirtas lėšas ir prašė sprendimo projektui pritarti.

T.Bartkus domėjosi biudžeto pradinio ir galutinio varianto pasikeitimais.

D. Vėlavičiūtė atsakė, kad atitinkamai šių variantų sumos yra 21 066 667 eurai ir 26 284 945,12 eurų.

Jonas Gudauskas pasakė, kad metai užbaigiami gerai, t.y. be didelių įsiskolinimų bei įsipareigojimų.

A. Meiženis siūlė, kad kitais metais didelės apimties (šiuo atveju kalbėta apie 70 lapų) sprendimo projektai tarybos nariams būtų pateikti nors 1 darbo dieną anksčiau detalesniam susipažinimui ir pasiruošimui.

Jonas Gudauskas pastebėjo, kad pasikeitimų būta nedaug, tad laiko užteko susipažinti su svarstomais biudžeto pasikeitimais.

Jonas Gudauskas siūlė balsuoti už pateiktą sprendimo projektą su pakeitimais..

NUSPRĘSTA. Sprendimas priimtas balsų dauguma, pridedamas.

BALSAVO: UŽ – 22, PRIEŠ – 0, NEBALSAVO – 1.

3. SVARSTYTA.Šilalės rajono savivaldybės tarybos 2015 m. gegužės 7 d. sprendimo Nr. T1-107 „Dėl Šilalės rajono savivaldybės etikos komisijos sudarymo“ pakeitimas.

Pranešėja Silva Paulikienė pristatė sprendimo projektą ir prašė jam pritarti.

T. Bartkus klausė, ar be komisijos sutikimo Tarybos narys gali būti skiriamas komisijos pirmininku.

V. Jucius pridūrė, kad frakcija ,,Tvarka ir teisingumas“ pritaria T. Bartkaus atsistatydinimui iš Etikos komisijos pirmininko pareigų, tik neturi apsvarstę kitos galimos kandidatūros.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas nepriimtas balsų dauguma, pridedamas.

BALSAVO: UŽ – 5, PRIEŠ – 0, NEBALSAVO – 18.

4. SVARSTYTA. Leidimas rengti ir teikti paraišką „Šilalės autobusų parko atnaujinimas“.

Pranešėjas Faustas Sragauskas pristatė sprendimo projektą ir prašė jam pritarti.

Posėdžio dalyviai diskutavo apie sprendimo projektą.,

Jonas Gudauskas siūlė balsuoti už pateiktą sprendimo projektą

NUSPRĘSTA. Sprendimas priimtas vienbalsiai (už - 23), pridedamas.

5. SVARSTYTA. Savivaldybės būsto pardavimas*.*

Pranešėja Reimunda Kibelienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma, pridedamas.

BALSAVO: UŽ – 21, PRIEŠ – 0, NEBALSAVO – 2.

6. SVARSTYTA. Sutikimas perimti Šilalės rajono savivaldybės nuosavybėn Valstybei nuosavybės teise priklausantį nekilnojamąjį turtą.

Pranešėja Reimunda Kibelienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai (už - 23), pridedamas.

7. SVARSTYTA. Šilalės rajono savivaldybės Kontrolės komiteto 2016 metų veiklos ataskaita.

Pranešėjas Algirdas Meiženis pristatė Kontrolės komiteto 2016 metų veiklos ataskaitą su Savivaldybės mero Jono Gudausko pasiūlytu pakeitimu komiteto veiklą vertinant ne patenkinamai, o gerai. Pasiūlymas buvo pateiktas per Kontrolės komiteto posėdį, kai buvo svarstomas klausimas dėl Kontrolės komiteto 2016 metų veiklos ataskaitos pateikimo.

A. Meiženis kalbėjo apie galimybę Kontrolės komiteto veiklos ataskaitą teikti ne metų pabaigoje, o metų pradžioje.

Jonas Gudauskas sakė, kad kreipsis į Seimo narį Remigijų Žemaitaitį dėl Lietuvos Respublikos Vietos savivaldos įstatymo 14 straipsnio 4 punkto 8 papunkčio, teigiančio, kad Kontrolės komitetas ,,kiekvienų metų pabaigoje už savo veiklą atsiskaito savivaldybės tarybai“ pataisos apie Kontrolės komiteto veiklos ataskaitos pateikimo terminą inicijavimo.

Posėdžio pirmininkas Jonas Gudauskas

Posėdžio sekretorė Vaida Girskienė